作者：刘之才
词牌/韵律：解连环

paragraphs: 晚云粘湿。
正吴峰惨澹，雨迷烟接。
早陡顿、秋事分携，甚连苑暮墙，菊荒苔匝。
空阔愁乡，更天外、怨鸿声黠。
怕吟肩易瘦，料理篝衣，细认香折。
银缸半明半灭。
念花营柳阵，何日消歇。
可是□、凝黯兰成，为情润才松，丽赋多惬。
洛浦溟濛，漫伫想、明珰钩袜。
告梧桐、夜深略住，梦时一霎。